ananddey/assamese-wiki-corpus huggingface dataset:
ডটাৰ্ছ অৱ মাদাৰ ইণ্ডিয়া

ডটাৰ্ছ অৱ মাদাৰ ইণ্ডিয়া ২০১৪ চনত নিৰ্মিত এখন তথ্যচিত্ৰ, যাৰ প্ৰযোজনা আৰু পৰিচালনা কৰিছিল বিভা বক্সীয়ে। এইখন ২০১২ চনৰ ১৬ ডিচেম্বৰত দিল্লীত ২৩ বছৰীয়া চিকিৎসা বিজ্ঞানৰ ছাত্ৰী নিৰ্ভয়াৰ সৈতে হোৱা নৃশংস দলবদ্ধ ধৰ্ষণ আৰু হত্যাৰ ঘটনাৰ আধাৰিত। দিল্লী আৰক্ষীৰ ইতিহাসত প্ৰথমবাৰৰ বাবে নিৰ্ভয়াৰ মৃত্যুৰ ঠিক পিছতেই বিভাই দিল্লী আৰক্ষীৰ নিয়ন্ত্ৰণ আৰু কমাণ্ড ৰুমত প্ৰৱেশ কৰিবলৈ সক্ষম হৈছিল।

আৰক্ষীৰ ওপৰত গুৰুত্ব আৰোপ কৰি মহিলাৰ বিৰুদ্ধে যৌন নিৰ্যাতনৰ দিশত মানুহৰ ধাৰণা কেনেকৈ সলনি হৈছে সেই বিষয়ত তথ্যচিত্ৰখনে পোহৰ পেলাইছে। সামাজিক বিষয়ত শ্ৰেষ্ঠ ছবিৰ ৬২ সংখ্যক ৰাষ্ট্ৰীয় চলচ্চিত্ৰ বঁটাকে ধৰি তথ্যচিত্ৰখনে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত বহুতো বঁটা লাভ কৰিছে। এই তথ্যচিত্ৰখন আৰক্ষী বাহিনীটোক লিংগ সংবেদনশীল কৰাৰ উদ্দেশ্যে ভাৰতৰ ১ লাখ ৫০ হাজাৰৰো অধিক আৰক্ষী বিষয়াৰ সন্মুখত প্ৰদৰ্শন কৰা হৈছিল।

নিৰ্মাণ

ডটাৰ্ছ অৱ মাদাৰ ইণ্ডিয়া তথ্যচিত্ৰখনৰ পৰিচালক আৰু প্ৰযোজক হৈছে বঁটা বিজয়ী চলচ্চিত্ৰ নিৰ্মাতা বিভা বক্সি। এইখন ৪৫ মিনিটৰ এখন তথ্যচিত্ৰ, যিয়ে লৈংগিক অন্যায়ৰ সন্দৰ্ভত পৰিৱৰ্তন সাধন কৰাৰ দায়িত্ব সমাজৰ ওপৰত অৰ্পন কৰিছে।

বিকাশ

বিভাই কয়, "ভাৰত মাতৃৰ কন্যা মোৰ অন্তৰাত্মাৰ আহ্বান। এগৰাকী কন্যা হিচাপে, ভগ্নী হিচাপে, পত্নী হিচাপে আৰু মাতৃ হিচাপে মই বহুতো প্ৰশ্নৰ উত্তৰৰ সন্ধান কৰিছো।"

এই অপৰাধবোৰৰ আঁৰৰ জটিলতা আৰু কাৰণ আৰু ভয়ানক নিৰ্ভয়া ধৰ্ষণ গোচৰৰ পিছত সম্ভাৱ্য সমাধানৰ বিষয়ে তেওঁ বুজিব বিচাৰিছিল। তেওঁ জানিব বিচাৰিছিল যে জাতিটোক জোকাৰি যোৱা গোচৰটোৰ পিছত কিবা সলনি হ’ল নেকি। টাইমছ অৱ ইণ্ডিয়াক দিয়া এক সাক্ষাৎকাৰত বিভাই কয় যে "নিৰ্ভয়াৰ সমৰ্থনত বিৰোধ প্ৰদৰ্শন আৰম্ভ হোৱাৰ পিছত মই ভাৰতৰ এগৰাকী গৌৰৱান্বিত কন্যা হিচাপে থিয় দিলোঁ। কাৰণ মোৰ বিশ্বাস, লৈংগিক অপৰাধৰ প্ৰতি এনেধৰণৰ প্ৰতিক্ৰিয়া প্ৰকাশ কৰা পৃথিৱীৰ আন কোনো দেশ নাই।" ভাৰতে কৰিছে। মই নিবিচাৰো, এই গতি বন্ধ হওক।"

একেধৰণৰ বিষয়ত নিৰ্মিত আন এখন ছবি বিভিন্ন কাৰণত নিষিদ্ধ কৰা হৈছিল।

চিত্ৰগ্ৰহণ

২০১৩ চনৰ পৰা ২০১৪ চনৰ ভিতৰত ছবিখনৰ শ্বুটিং কৰা হৈছিল। বিভাই তেওঁৰ ছবিখনৰ বাবে ধৰ্ষণ বিৰোধী পৰামৰ্শ সমিতিৰ সদস্যকে ধৰি আৰক্ষী, ন্যায়পালিকা, শৈক্ষিক সমাজৰ মূল অংশীদাৰসকলৰ সৈতে যোগাযোগ কৰিবলৈ সক্ষম হৈছিল। লৈংগিক অপৰাধ আৰু লৈংগিক অন্যায়ৰ ওপৰত মৌনতাৰ ষড়যন্ত্ৰ ভংগ কৰিবলৈ তেওঁ সকলো হিতধাৰকৰ কণ্ঠ ব্যৱহাৰ কৰিছিল।

মুক্তি

২০১৪ চনত মুক্তি পোৱা তথ্যচিত্ৰখন বিভিন্ন ৰাষ্ট্ৰীয় আৰু আন্তঃৰাষ্ট্ৰীয় মঞ্চত প্ৰদৰ্শিত হৈছিল। ইয়াক Viacom18 নেটৱৰ্কৰ ১০টা ভিন্ন চেনেলত ৮টা ভিন্ন ভাষাত মুকলি কৰা হৈছিল।

বঁটা

তথ্যচিত্ৰখনে বহু কেইটা ৰাষ্ট্ৰীয় আৰু আন্তঃৰাষ্ট্ৰীয় সন্মান লাভ কৰিবলৈ সক্ষম হৈছিল।
৬২তম ৰাষ্ট্ৰীয় চলচ্চিত্ৰ বঁটা (২০১৫)- সামাজিক বিষয়ৰ শ্ৰেষ্ঠ চলচ্চিত্ৰ
নিউয়ৰ্ক ইণ্ডিয়ান চলচ্চিত্ৰ মহোৎসৱ (২০১৬)- শ্ৰেষ্ঠ চলচ্চিত্ৰ
কান গ্লাছ লায়ন্স বঁটা (২০১৬)- মেডিয়া এডভোকেচি
CAM আন্তঃৰাষ্ট্ৰীয় চলচ্চিত্ৰ মহোৎসৱ- ডকুমেণ্টৰী ফিল্ম কেটেগৰী

প্ৰসংগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তথ্যচিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
ক্ৰিষ্টিয়ানো ৰোনাল্ডো

module =

ক্ৰিষ্টিয়ানো ৰোনাল্ডো ডছ ছাণ্ট 'ছ এভেইৰো (জন্ম 5 ফেব্ৰুৱাৰী 1985) এজন পৰ্তুগিজ পেছাদাৰী ফুটবল খেলুৱৈ। পৰ্তুগাল ৰাষ্ট্ৰীয় দল ফৰৱাৰ্ড তথা অধিনায়ক ৰোনাল্ডোৱে বৰ্তমান ছৌদি প্ৰ 'লীগ ক্লাব আল নাছৰ ক্লাবৰ হৈ খেলি আছে। সৰ্বকালৰ অন্যতম শ্ৰেষ্ঠ খেলুৱৈ হিচাপে গণ্য কৰা ৰোনাল্ডোৱে তেওঁৰ পেচাদাৰী ফুটবল কেৰিয়াৰত অসংখ্য অভিলেখ স্থাপন কৰিছে। ইয়াৰ ভিতৰত পাঁচটা বেলন ডি 'অৰ বঁটা, অভিলেখ সংখ্যক তিনিবাৰ ইউইএফএ পুৰুষ বৰ্ষশ্ৰেষ্ঠ খেলুৱৰ বঁটা, চাৰিটা ইউৰোপীয় গ' ল্ডেন শ্ব' আৰু ফিফাৰ বিশ্বৰ শ্ৰেষ্ঠ খৈলুৱৈ হিচাপে পাঁচবাৰ মনোনীত হৈছে। এজন ইউৰোপীয়ান ফুটবলাৰ হিচাপে ৰোনাল্ডোৱে এইসমূহ অভিলেখ গঢ়িছে। তেওঁ এতিয়ালৈকে সাতবাৰ লীগ খিতাপ, পাঁচটা ইউইএফএ চেম্পিয়ন্ছ লীগ, ইউইএফএ ইউৰোপীয় চেম্পিয়নশ্বিপ আৰু ইউইএফএ নেশ্যনছ লীগকে ধৰি 33টা ট্ৰফী লাভ কৰিছে। ৰোনাল্ডোৱে উৱেফা চেম্পিয়ন্ছ লীগত১ ৮৩ খন খেলত খেলাৰ অভিলেখ গঢ়ি ১৪০ টা গ' ল আৰু ৪২ টাএচিষ্ট কৰিছে। ইউৰোপীয়ান চেম্পিয়নশ্বিপত (৩০ খন) ৮ টা এচিষ্টৰে ১৪ টা গ' ল কৰিছে। ২১৬ খন আন্তঃৰাষ্ট্ৰীয় খেলত সৰ্বাধিক ১৩৩ গ 'ল কৰাৰো অভিলেখগৰাকীৰ ৰোনোল্ডো। তেওঁ ১,২০০তকৈ অধিক পেচাদাৰী মেচৰ কেৰিয়াৰত সৰ্বকালৰ সৰ্বাধিক ৯০০ টা গ'ল কৰাৰো অভিলেখ গঢ়িছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ফুটবল খেলুৱৈ
শ্ৰেণী:ক্ৰীড়াবিদ
শিৱালিকা ওবেৰয়

শিৱালিকা ওবেৰয় (জন্ম: ২৪ জুলাই ১৯৯৫) — এগৰাকী ভাৰতীয় অভিনেত্ৰী যিয়ে হিন্দী চলচ্চিত্ৰত অভিনয় কৰে। তেওঁৰ প্ৰাৰম্ভিক অভিনয় জীৱনৰ কামসমূহৰ ভিতৰত য়ে চালী আশিকী (২০১৯) আৰু খোদা হাফিজ (২০২০) অন্যতম।

প্ৰাৰম্ভিক জীৱন আৰু শিক্ষা

ওবেৰয়ৰ মাতৃ চাৰিনা ওবেৰয় এগৰাকী শিক্ষয়িত্ৰী আছিল। তেওঁৰ ককাক মহাবীৰ ওবেৰয় (যাৰ মৃত্যুৰ সময়ত শিৱালিকাৰ পিতৃ অতি কম বয়সীয়া আছিল) ১৯৬৭ চনত চেবা এণ্ড হাৰকিউলিচ নামৰ এখন বলিউডৰ ছবি নিৰ্মাণ কৰিছিল।

ওবেৰয়ে মুম্বাইৰ আৰ্য বিদ্যা মন্দিৰ স্কুল আৰু জামনাবাই নাৰ্চী স্কুলত শিক্ষা গ্ৰহণ কৰিছিল। তেওঁ মুম্বাই বিশ্ববিদ্যালয়ৰপৰা ইংৰাজী আৰু মনোবিজ্ঞান বিষয়ত স্নাতক ডিগ্ৰী লাভ কৰে। স্নাতক ডিগ্ৰী লাভ কৰি থকাৰ সময়তে তেওঁ অনুপম খেৰৰ এক্টিং ইনষ্টিটিউট অ্যাক্টৰ প্ৰিপেয়াৰ্ছৰপৰা ৩ মহীয়া ডিপ্লমা পাঠ্যক্ৰম সম্পন্ন কৰিছিল। ইয়াৰ পিছত তেওঁ চলচ্চিত্ৰৰ বাবে অডিচন দিবলৈ আৰম্ভ কৰে আৰু প্ৰথমখন ছবিত কাম পোৱাৰ আগতে বিজ্ঞাপন আৰু মডেলিং নিযুক্তি গ্ৰহণ কৰে।

অভিনয়ত প্ৰৱেশ কৰাৰ আগতে ওবেৰয়ে নাদিয়াডৱালা গ্ৰেণ্ডছন এণ্টাৰটেইনমেণ্ট প্ৰডাকচনৰ ছবি কিক (২০১৪) আৰু হাউচফুল ৩ (২০১৬)ত সহকাৰী পৰিচালক হিচাপে কাম কৰিছিল। তেওঁ ২০১৯ চনত অমৰীশ পুৰীৰ নাতি বৰ্ধন পুৰীৰ সৈতে ৰোমাণ্টিক থ্ৰিলাৰ ছবি য়ে চালী আশিকীৰ জৰিয়তে অভিনয় জীৱনৰ পাতনি মেলে। এই ছবিখন চেৰাগ ৰূপাৰেলৰদ্বাৰা পৰিচালিত আৰু পেন ইণ্ডিয়া লিমিটেড তথা অমৰীশ পুৰী ফিল্মছে প্ৰযোজনা কৰিছিল। ফাৰুক কবিৰৰদ্বাৰা পৰিচালিত আৰু বিদ্যুৎ জামুৱালৰ সৈতে তেওঁৰ দ্বিতীয়খন ছবি খোদা হাফিজ ২০২০ চনৰ ১৪ আগষ্টত মুক্তি পায়।

ব্যক্তিগত জীৱন

২০১৮ চনৰ ১৫ জানুৱাৰীত ওবেৰয়ে তেওঁৰ দীৰ্ঘদিনীয়া প্ৰেমিক অভিনেতা কৰম ৰাজপালৰ সৈতে বাগদান সম্পন্ন কৰা বুলি বাতৰি প্ৰকাশ পাইছিল। অৱশ্যে ২০১৯ চনৰ নৱেম্বৰ মাহত তেওঁ বাগদানৰ বাতৰি অস্বীকাৰ কৰে আৰু ইয়াক মিছা বুলি অভিহিত কৰে।

২০২২ চনৰ ২৪ জুলাইত ওবেৰয়ে চলচ্চিত্ৰ নিৰ্মাতা অভিষেক পাঠকৰ সৈতে বাগদান সম্পন্ন কৰে। ২০২৩ চনৰ ফেব্ৰুৱাৰী মাহত তেওঁলোকে গোৱাত বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
মংলী

সত্যৱতী চৌহান, মংলী নামেৰে জনাজাত, এগৰাকী ভাৰতীয় গায়িকা আৰু টেলিভিছনৰ উপস্থাপিকা। তেওঁ মূলতঃ তেলুগু ভাষাৰ গান গায় আৰু তেওঁ সাংস্কৃতিক গীতৰ বাবে পৰিচিত। তেওঁ ছিমা বঁটা আৰু আইআইএফএ উৎসৱ বঁটা লাভ কৰিছে। তেওঁ তেলুগুৰ উপৰিও বঞ্জাৰা, কন্নড়, তামিল আৰু হিন্দী ভাষাত গীত গায়।

প্ৰাথমিক জীৱন

মংলীয়ে ভাৰতৰ অন্ধ্ৰ প্ৰদেশৰ গুটি অঞ্চলৰ বঞ্জাৰা সম্প্ৰদায়ত জন্মগ্ৰহণ কৰিছিল। তেওঁ তিৰুপতিৰ শ্ৰীভেংকটেশ্বৰ বিশ্ববিদ্যালয়ৰ পৰা কৰ্ণাটকী সংগীতৰ ডিপ্লমা কৰিছিল। দেউতাকে তেওঁক সৰুৰে পৰা গায়িকা হ'বলৈ উৎসাহিত কৰিছিল। শিক্ষকসকলৰ পৰা অনুপ্ৰাণিত হৈ তেওঁ সংগীত শিক্ষয়িত্ৰী হ’ব বিচাৰিছিল। টেলিভিছন প্ৰেজেণ্টিঙৰ কেৰিয়াৰ আৰম্ভ কৰিবলৈ হায়দৰাবাদলৈ গুচি যায় মংলী।

মংলীৰ কনিষ্ঠ ভগ্নী ইন্দ্ৰৱতী চৌহানে পুষ্পা: দ্য ৰাইজ ছবিখনৰ হিট গীত "উ অন্তাভা উ উ অন্তাভা" গাই বিখ্যাত হৈছিল। এই গীতটো কানাড়া সংস্কৰণ গাইছিল মংলীয়ে।

কেৰিয়াৰ

তেওঁ এইচএমটিভিৰ ব্যংগমূলক নিউজ শ্ব’ত কাম কৰিছিল।

তেওঁ বাথুকম্মা, বোনালু আৰু তেলেংগানা গঠন দিৱসৰ দৰে তেলেংগানাৰ উৎসৱত গীত গায়৷ ২০১৮ চনৰ তেলেংগানা গঠন দিৱসৰ বাবে তেওঁ গোৱা গীত Orugallu Kotanadugu হিট হৈ পৰে। তেওঁ সপ্তগিৰি এক্সপ্ৰেছ, ৰাজ মহল, নীধি নাদি ওকা কথা, জৰ্জ ৰেড্ডী চলচ্চিত্ৰত গীত গোৱাৰ লগতে ২০২০ চনৰ একচন- ড্ৰামা টলীউড ছবি আলা বৈকুণ্ঠপুৰমুলুৰ ৰামুলু ৰামুলা গীতটো গাইছিল।

২০১৮ চনৰ ফেব্ৰুৱাৰী মাহত লক্ষ্মী মাঞ্চু মহাৰাণীয়ে আয়োজন কৰা এটা অনুষ্ঠানত প্ৰতিদ্বন্দ্বিতা কৰিছিল। ২০২১ চনত লাভ ষ্ট'ৰী ছবিখনত তেওঁ গোৱা "সাৰংগ দৰীয়া" গীতটো জনপ্ৰিয় হৈছিল।

বাহ্যিক সংযোগ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় মহিলা
শ্ৰেণী:গায়িকা
শ্ৰেণী:ভাৰতীয় মহিলা টেলিভিছন উপস্থাপক
শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী
জাভোখিৰ সিন্দাৰভ

জাভোখিৰ সিন্দাৰভ (জন্ম: ৮ ডিচেম্বৰ ২০০৫) উজবেকিস্তানৰ এজন দবা গ্ৰেণ্ডমাষ্টাৰ আৰু দুবাৰ ৰাষ্ট্ৰীয় চেম্পিয়ন। এজন অসাধাৰণ দবা প্ৰতিভা হিচাপে তেওঁ মাত্ৰ ১২ বছৰ ১০ মাহ ৮ দিন বয়সত গ্ৰেণ্ডমাষ্টাৰ উপাধি লাভ কৰে। তেওঁ ৪৪তম দবা অলিম্পিয়াডত বিজয় সাব্যস্ত কৰা উজবেকিস্তান দলৰ সদস্য আছিল । ২০২৬ চনৰ প্ৰাৰ্থী নিৰ্বাচনৰ বাবে আয়োজিত টুৰ্ণামেণ্টত জয়ী হৈ তেওঁ বিশ্ব চেম্পিয়নৰ খিতাপৰ বাবে গুকেশ ডম্মাৰাজুৰ বিপক্ষে খেলাৰ যোগ্যতা অৰ্জন কৰে।

সিন্দাৰভৰ জন্ম হয় ২০০৫ চনৰ ৮ ডিচেম্বৰত উজবেকিস্তানৰ তাছকেণ্ট চহৰত ।

২০১০ দশক

জাভোখিৰ সিন্দাৰভে ২০১৭ চনৰ অক্টোবৰ মাহত ইণ্টাৰনেচনেল মাষ্টাৰ উপাধি লাভ কৰে। ২০১৮ চনৰ জুন মাহত অনুষ্ঠিত আলেখিন মেম’ৰিয়েল প্ৰতিযোগিতাত তেওঁ প্ৰথম গ্ৰেণ্ডমাষ্টাৰ (GM) নৰ্ম অৰ্জন কৰে। সেই বছৰৰ ছেপ্টেম্বৰ মাহত অনুষ্ঠিত ৱৰ্ল্ড জুনিয়ৰ দবা চেম্পিয়নশ্বিপত তেওঁ দ্বিতীয় নৰ্ম লাভ কৰে, আৰু ইয়াৰ ফলত তেওঁৰ ৰেটিং ২৫০০লৈ উন্নীত হয়।

২০১৮ চনৰ অক্টোবৰ মাহত ফাৰ্ষ্ট ছেটাৰডে টুৰ্নামেণ্টত তৃতীয় জিএম নৰ্ম লাভ কৰি তেওঁ সেই সময়ত ইতিহাসৰ দ্বিতীয় সৰ্বকনিষ্ঠ গ্ৰেণ্ডমাষ্টাৰ হৈ পৰে।

২০২৩ চনৰ দবা বিশ্ব কাপত তেওঁ পুনৰ এক ডাঙৰ চমক দেখুৱাই তৃতীয় ৰাউণ্ডত ১০ম স্থানধাৰী মেক্সিম ভাচিয়ে-লাগ্ৰাভক পৰাস্ত কৰে। তাৰ পিছত তেওঁ অৰ্জুন এৰিগাইচিৰ হাতত পৰাজিত হয়।

২০২৩ চনৰ অক্টোবৰ মাহত অনুষ্ঠিত এছিয়ান গেমছত সিন্দাৰভে অংশগ্ৰহণ কৰে। ব্যক্তিগত শাখাত তেওঁ ব্ৰঞ্জ পদক লাভ কৰে আৰু দলীয় প্ৰতিযোগিতাত উজবেকিস্তানৰ হৈ দ্বিতীয় ব’ৰ্ডত খেলি ৮খন খেলত ৬ পইণ্ট সংগ্ৰহ কৰে। দলটোৱে ভাৰত আৰু ইৰানৰ পিছত ব্ৰঞ্জ পদক লাভ কৰে। ইয়াৰ পিছত তেওঁ কাতাৰ মাস্টাৰ্ছ ওপেন টুৰ্নামেণ্টত অংশগ্ৰহণ কৰি ৯খন খেলত ৬.৫ পইণ্ট লাভ কৰে আৰু অপৰাজিত হৈ ৰয় ; এই দুখন টুৰ্নামেণ্টৰ পৰা তেওঁ ২২ ৰেটিং পইণ্ট লাভ কৰে।
নবেম্বৰ মাহত সিন্দাৰভে ফিদে গ্ৰেণ্ড ছুইছ টুৰ্নামেণ্ট ২০২৩ত অংশগ্ৰহণ কৰি ৭/১১ স্কোৰেৰে অষ্টম স্থান লাভ কৰে। সপ্তম ৰাউণ্ডলৈকে তেওঁ শীৰ্ষত আছিল, কিন্তু শেষত বিজয়ী হোৱা বিদিত গুজৰাথীৰ হাতত পৰাজিত হয়—এইটোৱেই আছিল তেওঁৰ একমাত্ৰ পৰাজয়। তথাপিও তেওঁ চাৰিখন খেল জয় কৰে, যাৰ ভিতৰত এখন জয় আছিল প্ৰাক্তন বিশ্ব নম্বৰ দুই লেভন আৰোনিয়ানৰ বিৰুদ্ধে।
এই টুৰ্নামেণ্টৰ পিছত সিন্দাৰভে নিজৰ জীৱনত প্ৰথমবাৰৰ বাবে ২৭০০ ইল' ৰেটিং অতিক্ৰম কৰে। ২০২৪ চনৰ জুন মাহত তেওঁ UzChess Cup Mastersত অংশগ্ৰহণ কৰি সামগ্ৰিকভাৱে পঞ্চম স্থান লাভ কৰে, আৰু সহদেশীয় তথা বিশ্বৰ পঞ্চম স্থানধাৰী নদিৰবেক আব্দুসাত্তোৰভৰ বিৰুদ্ধে এক উল্লেখযোগ্য জয় লাভ কৰে।

২০২৫ চনৰ দবা বিশ্ব কাপত ১৬ নম্বৰ স্থানৰ খেলুৱৈ হিচাপে অংশগ্ৰহণ কৰি সিন্দাৰভে ইউ ইয়াংই, ফ্ৰেডেৰিক সভানে আৰু জোছে মাৰ্টিনেজ আলকান্তাৰা আদি খেলুৱৈক পৰাস্ত কৰি ছেমিফাইনেলত প্ৰৱেশ কৰে আৰু স্বদেশৰ নদিৰবেক ইয়াকুব্বোৱেভৰ সমুখীন হয়। টাইব্ৰেকত জয়ী হৈ তেওঁ ফাইনেলত ৱেই ইৰ বিৰুদ্ধে খেলিবলৈ আগবাঢ়ে আৰু লগতে ২০২৬ চনৰ কেণ্ডিডেটছ টুৰ্ণামেণ্টৰ বাবে যোগ্যতা অৰ্জন কৰে।
ফাইনেলত তেওঁ প্ৰথম দুটা ক্লাছিকেল খেল ড্ৰ কৰে, লগতে টাইব্ৰেকৰ প্ৰথম খেলো ড্ৰ হয়। কিন্তু দ্বিতীয় টাইব্ৰেক খেলত ৱেই ইক পৰাস্ত কৰি তেওঁ ১৯ বছৰ ১১ মাহ ১৮ দিন বয়সত ইতিহাসৰ প্ৰথম উজবেক আৰু সৰ্বকনিষ্ঠ বিশ্ব কাপ বিজয়ী হয়।

কেণ্ডিডেটছ টুৰ্নামেণ্ট ২০২৬

এই টুৰ্নামেণ্টত সিন্দাৰভে অসাধাৰণ প্ৰদৰ্শন কৰি অপৰাজিতভাৱে ১৩ ৰাউণ্ডত ৯.৫ পইণ্ট সংগ্ৰহ কৰে আৰু এটা ৰাউণ্ড বাকী থাকোঁতেই জয় নিশ্চিত কৰে। ইয়াৰ ফলত তেওঁ গুকেশ ডম্মাৰাজুৰ বিৰুদ্ধে বিশ্ব দবা চেম্পিয়নশ্বিপৰ খিতাপৰ বাবে প্ৰতিদ্বন্দ্বিতা কৰাৰ অধিকাৰ লাভ কৰে।

তথ্যসূত্ৰ

শ্ৰেণী:২০০৫ চনত জন্ম
শ্ৰেণী:জীৱিত ব্যক্তি
শ্ৰেণী:দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:এছিয়ান গেমছত পদক বিজয়ী
বিদ্যা পঞ্চানন

বিদ্যা পঞ্চানন (ইংৰাজী:Bidya Panchanan)এগৰাকী কবি আছিল। এওঁৰ প্ৰকৃত নাম জনা নাযায়।

জন্ম আৰু বংশ পৰিচয়

কবিৰ বাসস্থান আছিল বৰনগৰ। তেওঁৰ পিতৃৰ নাম আছিল কণ্ঠাভৰণ দ্বিজ। কণ্ঠাভৰণ আৰু মাধৱদেৱৰ প্ৰায় সমসাময়িক মাগুৰিৰ কণ্ঠভূষণ দ্বিজ যদি একেজন হয় তেন্তে কবি সপ্তদশ শতিকাৰ আগভাগত জন্ম গ্ৰহণ কৰি সেই শতিকাৰ ষষ্ঠ-সপ্তম দশকমানলৈ জীৱিত আছিল। কিন্তু মাণ্ডৰি আছিল হাজোৰ ওচৰত, গতিকে বৰনগৰৰ কণ্ঠাভৰণ মাগুৰিৰ কণ্ঠাভূষণ একেজন বুলি ধৰিব নোৱাৰি।

শিক্ষা

তেওঁ গোপাল দেৱৰ শিষ্য আছিল। এই গোপাল দেৱ ভৱানীপুৰীয়া গোপাল আতা অথবা খুদিয়া সত্ৰৰ গোপাল মিশ্ৰও হ'ব পাৰে।

ৰচনাৰাজি

এওঁ ধৰ্মনাৰায়ণৰ ৰাজত্বকালত মহাভাৰতৰ ভীষ্ম-পৰ্ব ৰচনা কৰে ১৬৪৮ খ্ৰীষ্টাব্দত। ভীষ্ম-পৰ্বৰ অন্তৰ্গত অম্বাচৰিত্ৰৰ বাহিৰেও বিদ্যা পঞ্চননে কৰ্ণ-পৰ্ব ৰচনা কৰে।

তথ্যসূত্ৰ

শ্ৰেণী:অসমীয়া কবি
ভগা জখলাত খোজ (আত্মজীৱনীমূলক গ্ৰন্থ)

ভগা জখলাত খোজ নামৰ আত্মজীৱনীমূলক গ্ৰন্থখনৰ লেখক আবু চুফিয়ান৷ মুঠ ৪১৬ পৃষ্ঠাৰ গ্ৰন্থখনৰ প্ৰকাশক নিজৰা হাজৰিকা আৰু প্ৰকাশন প্ৰতিষ্ঠান স্পন্দন প্ৰকাশ৷ প্ৰকাশ কাল ২০২১ চন৷ গ্ৰন্থখনত লেখকে তেওঁৰ জীৱনৰ ঘাত-প্ৰতিঘাতৰ কথা ৰোমন্থন কৰি আনুষংগিক পৰিৱেশৰ উপস্থাপনৰ দ্বাৰা জীৱনৰ কথা বৰ্ণনা কৰিছে৷

বিৱৰণ

সৰু বৰ মুঠ এশ ছয়টা খণ্ডত লেখকে নিজৰ দাৰিদ্ৰ্যৰে ভৰা সংঘাতময় শৈশৱৰ পৰা আৰম্ভ কৰি , নানা বিপৰ্যয়কো নেওচি উচ্চ শিক্ষা লোৱাৰ কথা আৰু তাৰপাছত আৰক্ষী বিষয়াৰ পদ লাভ কৰি চাকৰি জীৱনৰ আগডোখৰ কাল কিদৰে ৰাজনৈতিক অস্থিৰতাৰ সময়তো সাহস আৰু ধৈৰ্য্যৰে নিজৰ দায়িত্ব পালন কৰিছিল তাৰ পুংখানুপুংখ বিৱৰণ লিখিছে৷ অৱশ্যে দিনলিপিৰ পৰিৱৰ্তে কেৱল স্মৃতি ৰোমন্থনৰ ওপৰত লিখা বাবে চন তাৰিখ সকলোতে সঠিকভাৱে উল্লেখ যে কৰিব পৰা নাই; সেই কথাও লিখকে লিখিছে৷ জীৱন সংঘাতময় হ’লেও লেখকে তাক উপভোগ কৰিছে৷ “কেৱল খোৱাপিন্ধা নাইবা তথাকথিত ভোগ-বিলাসৰ নামেই আমাৰ দৃষ্টিত অৰ্থপূৰ্ণ জীৱন নহয়৷ জীৱনৰ প্ৰতিটো খোজতে সংগ্ৰাম কৰি বিজয়ী হোৱাৰ মাদকতাই সুকীয়া৷’’
সাধাৰণতে আত্মজীৱনীসমূহৰ শৈশৱৰ বৰ্ণনাই অধিক আকৰ্ষণীয় হয়৷ ’ভগা জখলাত খোজ’তো সেয়া দেখিবলৈ পোৱা গৈছে৷ ভাৰতৰ সকলো ঠাইৰ শিক্ষা ব্যৱস্থা আৰু শিশুৰ শিক্ষা গ্ৰহণৰ পৰিৱেশ সকলো ঠাইতে সমান নহয়৷ ’ভগা জখলাত খোজ’ নামৰ গ্ৰন্থখনে ভাৰতবৰ্ষৰ নিচিনা এখন দেশত অনেক প্ৰয়োজনীয় শৈক্ষিক পৰিৱেশৰ পৰা বঞ্চিত শিশু আৰু কিশোৰক বাট দেখুৱাব পাৰে৷ কিতাপখনৰ প্ৰথম অধ্যায় “মোৰ শৈশৱ, কৈশোৰ আৰু জীৱন সংগ্ৰাম’’ত লেখকে নিজে দৰিদ্ৰতাৰ সৈতে কৰা সংগ্ৰামখনৰ কথা স্পষ্টকৈ দাঙি ধৰিছে৷ প্ৰতিকুল পৰিৱেশ আৰু দাৰিদ্ৰতাৰ বিৰুদ্ধে কৰা সংগ্ৰামৰ বাবে আৰু সেই সংগ্ৰামত জয়লাভ কৰা বাবে গ্ৰন্থখনৰ আৰম্ভণি অংশ স্মৰণীয় হৈ পৰিছে’’৷ সাহিত্য সমালোচক হীৰেন গোঁহাই মতে, অসমৰ অভিবাসী মুছলমান সমাজৰ নানা সমস্যা-সংকটৰ বিষয়ে জানিবলৈ এই কিতাপখন পঢ়ুৱৈৰ বাবে পঠনীয় কিতাপ৷

গ্ৰন্থখনৰ শেষৰ ফালে চাকৰিজীৱনত লাভ কৰা অভিজ্ঞতাৰে কেইবাটাও খণ্ড লিখা হৈছে৷ প্ৰশাসনিক পদবীত ৰাজনৈতিক পৰিৱেশৰ প্ৰভাৱ আৰু নিজৰ অস্তিত্ব বৰ্তাই ৰখাৰ বিভিন্ন পৰিৱেশ কিছু মুকলিকৈ আৰু কিছু সংক্ষেপ আৰু ইংগিতময়তাৰে উপস্থাপন কৰিছে৷ “চৰকাৰী চাকৰি জীবনত আৰক্ষীৰ বিভিন্ন অভিযানত সম্মুখৰ পৰা নেতৃত্ব দি লাভ কৰা তিতা-মিঠা অভিজ্ঞতাৰে পুষ্ট এজন আৰক্ষীয়ে আৱেগ আৰু বিবেকৰ সংযোগত দেখা এখন সমাজৰ সামাজিক, ৰাজনৈতিক, অৰ্থনৈতিক পৰিস্থিতি এক দীৰ্ঘ সময়ৰ দলিল৷

তথ্য সংগ্ৰহ

শ্ৰেণী:অসমীয়া গ্ৰন্থ
অপৰ্ণ বৈদিক

অপৰ্ণ বৈদিক (জন্ম ২২ অক্টোবৰ) এগৰাকী ভাৰতীয় ইতিহাসবিদ, লেখিকা আৰু শিক্ষাবিদ। বৈদিক আন্দামান দ্বীপপুঞ্জৰ ইতিহাস, ভাৰতীয় বিপ্লৱীসকলৰ ইতিহাস, সামাজিক আৰু পৌৰাণিক হিংসাৰ ইতিহাস আৰু বিদ্ৰোহী ষড়যন্ত্ৰৰ ইতিহাসৰ ওপৰত বিস্তৃত লেখাৰ বাবে পৰিচিত এগৰাকী উল্লেখযোগ্য ৰাজহুৱা পৰিচিতি থকা পণ্ডিত।

প্ৰাথমিক জীৱন

তেখেতৰ জন্ম হৈছিল মধ্যপ্ৰদেশৰ ইন্দোৰত। তেখেত এজন শিক্ষাবিদ অধ্যাপিকা বেদৱতী বৈদিক আৰু বিশিষ্ট সাংবাদিক/ৰাজনৈতিক মন্তব্যকাৰী বেদ প্ৰতাপ বৈদিকৰ কন্যা।

অপৰ্ণা বৈদিকৰ প্ৰথম গ্ৰন্থ ইম্পেৰিয়েল আন্দামানছ: কলনিয়েল এনকাউণ্টাৰ এণ্ড আইলেণ্ড হিষ্ট্ৰী, ৱাশ্বিংটন ডি চিৰ জৰ্জটাউন বিশ্ববিদ্যালয়ৰ ইতিহাসবিদ হৈ থকাৰ সময়ত পালগ্ৰেভ মেকমিলানৰ কেম্ব্ৰিজ ইম্পেৰিয়েল এণ্ড পোষ্টকলনিয়েল ষ্টাডিজ ছিৰিজৰ অংশ হিচাপে প্ৰকাশ পাইছিল। ইয়াত আন্দামান দ্বীপপুঞ্জৰ শাস্তিমূলক ইতিহাস পৰীক্ষা কৰা হৈছে। তেওঁৰ দ্বিতীয়খন গ্ৰন্থ মাই ছন’ছ ইনহেৰিটেন্স: এ ছিক্ৰেট হিষ্ট্ৰী অৱ ব্লাড জাষ্টিচ এণ্ড লিঞ্চিংছ ইন ইণ্ডিয়াই আন্তঃৰাষ্ট্ৰীয় দৃষ্টি আকৰ্ষণ কৰিছে।

তেওঁৰ পৰৱৰ্তী গ্ৰন্থ 'ৱেইটিং ফৰ স্বৰাজ: ইনাৰ লাইভছ অৱ ইণ্ডিয়ান ৰিভল্যুচনেৰীজ' ২০২১ চনত কেম্ব্ৰিজ ইউনিভাৰ্চিটি প্ৰেছৰ দ্বাৰা প্ৰকাশ পায়। ব্ৰিটিছ ভাৰতৰ সময়ত ভাৰতীয় বিপ্লৱীসকলৰ বিখ্যাত বিচাৰৰ ওপৰত লিখা আন এখন গ্ৰন্থ ৰিভল্যুচনেৰীজ অন ট্ৰায়েল: চেডিচন, বেট্ৰেইল এণ্ড মাৰ্টিৰডম ২০২৪ চনত আলেফে প্ৰকাশ কৰে।

ইতিহাসবিদ হিচাপে শৈক্ষিক কেৰিয়াৰ

বৈদিকে দিল্লী বিশ্ববিদ্যালয়ৰ ছেইণ্ট ষ্টিফেন কলেজৰ পৰা ইতিহাসত স্নাতক ডিগ্ৰী লাভ কৰে। ইতিহাসৰ বিশিষ্ট কামৰ বাবে তেওঁ ৱেষ্টকট মেম'ৰিয়েল প্ৰাইজ পায়। কেম্ব্ৰিজ বিশ্ববিদ্যালয়ত তেওঁ স্নাতকোত্তৰ ডিগ্ৰীৰ বাবেও ইতিহাস অধ্যয়ন কৰিছিল, লৰ্ড কাৰ্জনৰ সাংস্কৃতিক নীতিৰ ওপৰত থিছিছৰ জৰিয়তে ড’ৰথী ফষ্টাৰ ষ্টাৰমেন বঁটা লাভ কৰিছিল। ইতিহাসত পি এইচ ডি জৱাহৰলাল নেহৰু বিশ্ববিদ্যালয়ৰ চেণ্টাৰ ফৰ হিষ্ট’ৰিকেল ষ্টাডিজৰ পৰা। দিল্লী বিশ্ববিদ্যালয় আৰু ৱাশ্বিংটন ডি চিৰ জৰ্জটাউন বিশ্ববিদ্যালয়ত কেইবাবছৰ ধৰি অধ্যাপনা কৰাৰ পিছত ভাৰতলৈ উভতি আহি অশোকা বিশ্ববিদ্যালয়ৰ ইতিহাস বিভাগ আৰু কাৰ্যসূচীৰ প্ৰতিষ্ঠাপক অধ্যাপক হিচাপে পদ গ্ৰহণ কৰে। ইণ্ডিয়ান কাউন্সিল ফৰ হিষ্ট’ৰিক্যাল ৰিচাৰ্চে তেওঁৰ গৱেষণাক অনুদানৰ সহায়ত সহায় কৰিছে, লগতে জৰ্জটাউন বিশ্ববিদ্যালয়, চাৰ্লছ ৱালেছ ট্ৰাষ্ট, এণ্ড্ৰু মেলন ফাউণ্ডেচনেও সহায় কৰিছে।

দানশীলতা আৰু জনসেৱা

স্বাক্ষৰতা, পুথিভঁৰাল, আৰু সকলোৰে বাবে বিনামূলীয়া, বিশ্বমানৰ শিক্ষাই বৈদিকৰ ৰাজহুৱা জীৱনৰ এক গুৰুত্বপূৰ্ণ অংশ। ১৯৬৭ চনত মাতৃৰ ফালৰ ককাদেউতাকে স্থাপন কৰা ৰমেশ্বৰদাস ধৰ্মৰ্থ ট্ৰাষ্টৰ ট্ৰাষ্টী সভানেত্ৰী বৈদিক। সাংস্কৃতিক আৰু শৈক্ষিক কাম-কাজৰ বাবে এই ন্যাসখন বহুলভাৱে পৰিচিত আৰু ইয়াৰ ভৱন ‘ধৰম ভৱন’ স্থানীয় ল্যাণ্ডমাৰ্ক। ট্ৰাষ্টে দ্য কমিউনিটি লাইব্ৰেৰী প্ৰজেক্টৰ জৰিয়তে শিশুসকলৰ বাবে এটা কমিউনিটি লাইব্ৰেৰী স্থাপন কৰিছে।

তথ্য সূত্ৰ

শ্ৰেণী:ভাৰতীয় সাহিত্যিক
শ্ৰেণী:ইতিহাসবিদ
জে পি নাড্ডা

জগত প্ৰকাশ নাড্ডা ( জে পি নাড্ডা) হৈছে ভাৰতীয় জনতা পাৰ্টি এগৰাকী ভাৰতীয় ৰাজনীতিবিদ আৰু অধিবক্তা। নাড্ডাই ভাৰত চৰকাৰৰ বহুকেইটা গুৰুত্তপূৰ্ণ বিভাগৰ মন্ত্ৰী হিচাপে কাৰ্যনিৰ্বাহ কৰিছে। ২০২০ চনৰ পৰা ভাৰতীয় জনতা পাৰ্টিৰ ১১ সংখ্যক ৰাষ্ট্ৰীয় সভাপতি আৰু ২০২৪ চনৰ পৰা গুজৰাটক প্ৰতিনিধিত্ব কৰি ৰাজ্যসভাৰ সদস্য হিচাপে কাৰ্যনিৰ্বাহ কৰি আছে ।তেওঁক নৰেন্দ্ৰ মোডীৰ ঘনিষ্ঠ বুলি জনা যায় ৷ ২০২০ চনলৈকে তেওঁ বিজেপিৰ ৰাষ্ট্ৰীয় কাৰ্যকৰী সভাপতি আছিল ।

ইয়াৰ পূৰ্বে ২০০৭ চনৰ পৰা ২০১২ চনলৈ আৰু ১৯৯৩ চনৰ পৰা ২০০৩ চনলৈ হিমাচল প্ৰদেশৰ বিলাসপুৰৰ পৰা বিধায়ক আৰু ২০০৭ চনৰ পৰা ২০১২ চনলৈ বন, পৰিৱেশ, বিজ্ঞান, আৰু প্ৰযুক্তি বিভাগৰ মন্ত্ৰী আৰু ১৯৯৮ চনৰ পৰা ২০০৩ চনলৈ হিমাচল প্ৰদেশ চৰকাৰত স্বাস্থ্য আৰু পৰিয়াল কল্যাণ আৰু সংসদীয় পৰিক্ৰমা মন্ত্ৰী হিচাপে কাৰ্যনিৰ্বাহ কৰিছিল।

শিক্ষা

নাড্ডাই পাটনাৰ ছেইণ্ট জেভিয়াৰ স্কুলত শিক্ষা গ্ৰহণ কৰিছিল। তাৰ পিছত তেওঁ বি.এ. ডিগ্ৰী লাভ কৰি পাটনা মহাবিদ্যালয়ত এল.এল.বি. শিমলাৰ হিমাচল প্ৰদেশ বিশ্ববিদ্যালয়ৰ আইন অনুষদৰ পৰা। সৰুতে তেওঁ দিল্লীত অনুষ্ঠিত অল ইণ্ডিয়া জুনিয়ৰ ছুইমিং চেম্পিয়নশ্বিপত বিহাৰক প্ৰতিনিধিত্ব কৰিছিল।

ব্যক্তিগত জীৱন

১৯৯১ চনৰ ১১ ডিচেম্বৰত নড্ডাই মল্লিকা নাড্ডা (জন্মসূত্ৰে বেনাৰ্জী)ৰ সৈতে বিবাহপাশত আবদ্ধ হয়। তেওঁৰ শাহুৱেক জয়শ্ৰী বেনাৰ্জী ১৯৯৯ চনত লোকসভালৈ নিৰ্বাচিত হৈছিল।
]] High Level Meeting on HIV-AIDS, in New York on 8 June 2016

ৰাজনৈতিক জীৱন

১৯৯৩ চনত বিলাসপুৰৰ পৰা নিৰ্বাচনত প্ৰথমবাৰৰ বাবে হিমাচল প্ৰদেশ বিধানসভালৈ নিৰ্বাচিত হৈছিল নড্ডা। ১৯৯৮ চনত তেওঁ পুনৰ নিৰ্বাচিত হয়।

প্ৰথম কাৰ্যকালত তেওঁ ১৯৯৪ চনৰ পৰা ১৯৯৮ চনলৈ হিমাচল প্ৰদেশ বিধানসভাত নিজৰ দলীয় গোটৰ নেতা হিচাপে কাৰ্যনিৰ্বাহ কৰিছিল।প্ৰথম ধুমল মন্ত্ৰালয়ত স্বাস্থ্য আৰু পৰিয়াল কল্যাণ আৰু সংসদীয় পৰিক্ৰমা মন্ত্ৰী হিচাপে কাৰ্যনিৰ্বাহ কৰিছিল। ২০০৩ চনৰ হিমাচল প্ৰদেশ বিধানসভাৰ নিৰ্বাচনত নাড্ডাই আসন হেৰুৱাইছিল।

তথ্যসূত্ৰ

বাহ্যিক সংযোগ

শ্ৰেণী:জীৱিত ব্যক্তি
চেভেৰাছ স্নেইপ

চেভেৰাছ স্নেইপ জে. কে. ৰাউলিঙৰ হেৰী পটাৰ কল্প-কাহিনী শৃংখলাৰ এক প্ৰধান চৰিত্ৰ। শৃংখলাটোত স্নেইপ হগৱাৰ্ট্ছ যাদু বিদ্যালয়ৰ যাদু ৰসায়নৰ শিক্ষক। ষষ্ঠ গ্ৰন্থখনত তেওঁ ক'লা যাদুৰ পৰা প্ৰতিৰক্ষা বিষয়ৰ শিক্ষক নিযুক্ত হৈছে। শেষৰ গ্ৰন্থখনত এলবাছ ডাম্বলডোৰৰ মৃত্যুৰ পিছত স্নেইপ প্ৰধান শিক্ষক হয়। প্ৰথমখন গ্ৰন্থ ফিল'ছফাৰ্ছ ষ্ট'নত এজন খলনায়কৰ ৰূপত চেভেৰাছ স্নেইপৰ আবিৰ্ভাৱ ঘটিছে। শৃংখলাটোৰ শেষলৈকে লেখিকাই চৰিত্ৰটোৰ আনুগত্য সম্পৰ্কত পঢ়ুৱৈক সন্দিহান কৰি ৰাখিছে।

উপস্থাপন

শৃংখলাটোৰ সাতোখন গ্ৰন্থতে স্নেইপক গুৰুত্বপূৰ্ণ ৰূপত উপস্থাপন কৰা হৈছে। ফিল'ছফাৰ্চ ষ্ট'ন, চেম্বাৰ অব্ ছিক্ৰেট্ছ আৰু প্ৰিজনাৰ অব্ আজকাবানত চৰিত্ৰটোক নায়ক হেৰী পটাৰৰ আটাইতকৈ অপ্ৰিয় শিক্ষকৰ ৰূপত চিত্ৰিত কৰা হৈছে। সুবিধা পালেই তেওঁ হেৰীক শাস্তি দিছে, ঠাট্টা কৰিছে আৰু গ্ৰিফীন্দৰ হাউছৰ নম্বৰ কাটিছে। চতুৰ্থ গ্ৰন্থ গব্লেট অব্ ফায়াৰত ৰাউলিঙে চেভেৰাছ স্নেইপ ক'লা যাদুকৰ ভলডেম'ৰ্টৰ এজন প্ৰাক্তন অনুগামী অৰ্থাৎ ডেথ্ ইটাৰ হোৱাৰ কথা প্ৰকাশ কৰিছে। পঞ্চম গ্ৰন্থ অৰ্ডাৰ অব্ ফিনিক্সত হেৰীয়ে জানিব পাৰিছে যে স্নেইপ ভলডেম'ৰ্ট বিৰোধী এক গোপন সংগঠন অৰ্ডাৰ অব্ ফিনিক্সৰো সদস্য। তাতেই স্নেইপে হেৰীক ভলডেম'ৰ্টৰ সৈতে থকা তাৰ বিপজ্জনক মনঃসংযোগ বিচ্ছিন্ন কৰিবলৈ অক্লোমেঞ্চিৰ শিক্ষা দিছে। পৰৱৰ্ত্তী গ্ৰন্থ হাফ-ব্লাড প্ৰিন্সত চেভেৰাছ স্নেপ এজন 'হাফ-ব্লাড' যাদুকৰ বুলি পোহৰলৈ আহিছে আৰু গ্ৰন্থখনৰ শেষৰফালে তেওঁ মাৰণ মন্ত্ৰৰে (killing curse avada kedavra) হগৱাৰ্টছৰ প্ৰধান শিক্ষক এলবাছ ডাম্বলডোৰক হত্যা কৰিছে। অন্তিমখন গ্ৰন্থ ডেথ্লী হেল'জত স্নেইপৰ প্ৰকৃত আনুগত্য যে ডাম্বলডোৰৰ প্ৰতিহে আছিল সেই কথা প্ৰকাশ পাইছে। ডাম্বলডোৰৰ অনুৰোধমৰ্মেহে ভলডেম'ৰ্টক আভুৱা ভাৰিবলৈ তেওঁক স্নেইপে হত্যা কৰাৰ কথা পোহৰলৈ আহিছে। পিছত ভলডেম'ৰ্টে পোহনীয়া সাপ নাগিনীৰ হতুৱাই চেভেৰাছক হত্যা কৰিছে। কিন্তু মৃত্যুৰ আগমুহূৰ্ত্তত তেওঁ দি যোৱা এপিয়লা স্মৃতিৰ পৰা হেৰীয়ে জানিব পাৰিছে যে স্নেইপ হেৰীৰ মাক লিলি পটাৰৰ আজীৱন প্ৰেমিক আছিল। লিলিক ভলডেম'ৰ্টে হত্যা কৰাৰ প্ৰতিশোধ ল'বলৈ তেওঁ নিজৰ জীৱন বিপন্ন কৰিয়ো ভলডেম'ৰ্টৰ প্ৰতি মিছাকৈ আনুগত্য দেখুৱাই তেওঁৰ পতনৰ পথ মুকলি কৰি দিছিল। সেইবাবেই পিছত হেৰীয়ে নিজ পুত্ৰৰ আগত চেভেৰাছ স্নেপক 'পৃথিৱীৰ আটাইতকৈ সাহসী মানুহজন' বুলি বৰ্ণাইছে।

যাদুকৰী ক্ষমতা

শৃংখলাটোত লেখিকাই চেভেৰাছ স্নেইপক এজন সুদক্ষ আৰু শক্তিশালী যাদুকৰ হিচাপে বৰ্ণনা কৰিছে। যাদু ৰসায়নৰ শিক্ষক হিচাপে তেওঁ ৱ'ল্ফবেন প'শ্যনৰ (wolfban potion) দৰে অতিশয় কঠিন ঔষধি ৰসায়ন তৈয়াৰ কৰাতো পাৰদৰ্শী। হাফ-ব্লাড প্ৰিন্সত ছাত্ৰ অৱস্থাতে তেওঁ বহুধৰণৰ ক'লা যাদুমন্ত্ৰ উদ্ভাৱন তথা ব্যৱহাৰ কৰাৰ উল্লেখ আছে। অন্যান্য ডেথ্ ইটাৰৰ দৰে স্নেইপো ঝাড়ু অবিহনেই উৰি এঠাইৰ পৰা আন ঠাইলৈ যাবলৈ সক্ষম। অৰ্ডাৰ অব্ ফিনিক্সত বৰ্ণোৱা হৈছে যে তেওঁ আনৰ মনটো পঢ়িব পাৰে (legilimens) আৰু নিজৰ ভাবনাবোৰ আনৰ পৰা সুৰক্ষিত কৰি ৰাখিব পাৰে (occlumens) যি ক্ষমতা ভলডেম'ৰ্টকে আদি কৰি বৰ কমসংখ্যক যাদুকৰৰহে আছে। তেওঁ বহুপৰলৈকে সক্ৰিয় হৈ থকা পেট্ৰ'নাছ (patronus) অৰ্থাৎ বাৰ্তাবাহক তথা প্ৰাণৰক্ষক শক্তি সৃষ্টি কৰাতো সক্ষম।

চলচ্চিত্ৰ

গ্ৰন্থকেইখনক ডেভিড হেইমেন-এ দিয়া চলচ্চিত্ৰ ৰূপৰ আঠোখনতে প্ৰাপ্তবয়স্ক চেভেৰাছ স্নেইপৰ চৰিত্ৰ ৰূপায়ণত আছিল ব্ৰিটিছ অভিনেতা এলান ৰিকমেন। আনহাতে অৰ্ডাৰ অব্ ফিনিক্সত 'ফ্লেচবেক' অংশত কিশোৰ স্নেইপৰ ভূমিকাত আছিল এলেক হপ্কিন্স। অন্তিমখন চলচ্চিত্ৰত 'ফ্লেচবেক' অংশত আছিল বেনেডিক্ট ক্লাৰ্ক।

তথ্যসূত্ৰ

শ্ৰেণী: হেৰী পটাৰ
শ্ৰেণী:কাল্পনিক চৰিত্ৰ
আন্তৰ্জাতিক ট্ৰান্সজেণ্ডাৰ দৃশ্যমানতা দিৱস

আন্তৰ্জাতিক ট্ৰান্সজেণ্ডাৰ দৃশ্যমানতা দিৱস (সততে টিডিঅ'ভি বা ট্ৰান্স দৃশ্যমানতা দিৱস বুলি কোৱা হয়) হৈছে ৩১ মাৰ্চত সংঘটিত হোৱা বাৰ্ষিক অনুষ্ঠান যিটো ৰূপান্তৰিত লিংগৰ লোক সকলক উদযাপন কৰা আৰু বিশ্বজুৰি ট্ৰান্সজেণ্ডাৰসকলে সন্মুখীন হোৱা বৈষম্যৰ বিষয়ে সজাগতা সৃষ্টিৰ বাবে উৎসৰ্গিত কৰা হয়, লগতে সমাজলৈ তেওঁলোকৰ অৱদানৰ এয়া এক উদযাপন। ট্ৰান্সজেণ্ডাৰ কৰ্মী মিচিগানৰ ৰেচেল ক্ৰেণ্ডলে ২০০৯ চনত ট্ৰান্সজেণ্ডাৰসকলৰ এলজিবিটিকিউ+ স্বীকৃতিৰ অভাৱৰ প্ৰতিক্ৰিয়া হিচাপে এই দিৱস প্ৰতিষ্ঠা কৰিছিল, একমাত্ৰ সুপৰিচিত ট্ৰান্সজেণ্ডাৰকেন্দ্ৰিক দিনটো আছিল ট্ৰান্সজেণ্ডাৰ দিৱসৰ স্মৰণ, যিয়ে ট্ৰান্সজেণ্ডাৰৰ হত্যাকাণ্ডৰ বাবে শোক প্ৰকাশ কৰিছিল, কিন্তু ট্ৰান্সজেণ্ডাৰ সম্প্ৰদায়ৰ জীৱিত সদস্যসকলক স্বীকাৰ আৰু উদযাপন কৰা নাছিল। ২০০৯ চনৰ ৩১ মাৰ্চত প্ৰথম আন্তৰ্জাতিক ট্ৰান্সজেণ্ডাৰ দৃশ্যমানতা দিৱস অনুষ্ঠিত হৈছিল।

স্বীকৃতি

২০১৪ চনত আয়াৰলেণ্ড আৰু স্কটলেণ্ডকে ধৰি সমগ্ৰ বিশ্বৰ কৰ্মীসকলে এই দিনটো পালন কৰে।
জো বাইডেনে ২০২১ চনৰ ৩১ মাৰ্চক আনুষ্ঠানিকভাৱে ট্ৰেন্সজেণ্ডাৰ ডে অৱ ভিজিবিলিটি হিচাপে ঘোষণা কৰি আংশিকভাৱে ঘোষণা কৰে যে, "মই সকলো আমেৰিকানক সকলো ট্ৰেন্সজেণ্ডাৰৰ বাবে সম্পূৰ্ণ সমতাৰ যুঁজত যোগদান কৰিবলৈ আহ্বান জনাইছো।" বাইডেন আছিল প্ৰথমজন আমেৰিকাৰ ৰাষ্ট্ৰপতি যিয়ে এই অনুষ্ঠানক স্বীকৃতি দি আনুষ্ঠানিক ৰাষ্ট্ৰপতি ঘোষণা জাৰি কৰিছিল। বাইডেনে এবছৰৰ পাছত একেধৰণৰ ঘোষণা জাৰি কৰি জেওপাৰ্ডিক আদৰণি জনাইছিল। প্ৰতিযোগী আৰু ট্ৰান্সজেণ্ডাৰ মহিলা এমি শ্বনাইডাৰে হোয়াইট হাউছলৈ গৈ ট্ৰান্সজেণ্ডাৰ অধিকাৰক সমৰ্থন কৰাৰ উদ্দেশ্যেৰে একাধিক ব্যৱস্থা ঘোষণা কৰিছিল।

সামাজিক মাধ্যম

২০১৫ চনত বহু ট্ৰান্সজেণ্ডাৰ ব্যক্তিয়ে ফেচবুক, টুইটাৰ, টাম্বলাৰ, ইনষ্টাগ্ৰামকে ধৰি ৱেবছাইটত অনলাইন ছ’চিয়েল মিডিয়া অভিযানত অংশগ্ৰহণ কৰিছিল। অংশগ্ৰহণকাৰীসকলে সজাগতা বৃদ্ধি আৰু দৃশ্যমানতা বৃদ্ধিৰ বাবে চেলফি, ব্যক্তিগত কাহিনী আৰু ট্ৰেন্সজেণ্ডাৰ বিষয় আৰু অন্যান্য সম্পৰ্কীয় বিষয়বস্তুৰ পৰিসংখ্যা পোষ্ট কৰিছিল।

বিতৰ্ক

আৰম্ভণিৰে পৰাই এই বন্ধৰ দিনক লৈ বিতৰ্কই দেখা দিছে। ২০১৫ চনত পশ্চিম ভাৰ্জিনিয়াৰ মাৰ্শ্বেল হাইস্কুলৰ ছাত্ৰ-ছাত্ৰীসকলে ট্ৰান্সজেণ্ডাৰ দৃশ্যমানতা দিৱসৰ বাবে বুলেটিন বৰ্ড সজাই খ্ৰীষ্টান বিশ্বাসৰ বিৰুদ্ধে যোৱাৰ অভিযোগ উত্থাপন হৈছিল। ২০২২ চনত বন্ধৰ দিনত ভাৰতৰ কেৰালাত স্থানীয় গা ধোৱা ঘাটত হোৱা অভিযোগৰ অসৎ আচৰণৰ প্ৰতিক্ৰিয়া স্বৰূপে ট্ৰান্সজেণ্ডাৰ কৰ্মীসকলে প্ৰতিবাদ সাব্যস্ত কৰে। এই ঘটনাৰ ফলত আলুভা থানাৰ বাহিৰত আৰক্ষী বিষয়াৰ সৈতে কাজিয়া হয়।

তথ্যসূত্ৰ

শ্ৰেণী:দিৱসসমূহ